——先秦·佚名:《诗经·国风·周南》之《桃夭》 桃之夭夭,灼灼其华。 之子于归,宜其室家。 桃之夭夭,有蕡其实。 之子于归,宜其家室。 桃之夭夭,其叶蓁蓁。 之子于归,宜其家人。 ——南北朝·沈约 :《咏桃》 风来吹叶动,风去畏花伤。 红英已照灼,况复含日光。 歌童暗理曲,游女夜缝裳。 讵减当春泪,能断思人肠。 ——南朝·萧纲:《咏初桃》 初桃丽新采,照地吐其芳。 枝间留紫燕,叶里发轻香。 飞花入露井,交干拂华堂。 若映窗前柳,悬疑红粉装。 ——五代·和凝《天仙子·柳色披衫金缕凤》 柳色披衫金缕凤, 纤手轻捻红豆弄。 翠娥双敛正含情, 桃花洞,瑶台梦, 一片春愁谁与共。 ——唐·杜甫:《绝句漫兴》之五 肠断江春欲尽头,杖藜徐步立芳洲。 颠狂柳絮随风去(舞),轻薄桃花逐水流。 ——唐·崔护:《题城南庄》 去年今日此门中,人面桃花相映红。 人面不知何处去,桃花依旧笑春风。 ——唐·白居易:《大理寺桃花》 人间四月芳菲尽, 山寺桃花始盛开。 长恨春归无觅处, 不知转入此中来。 ——唐·杜 甫:《风雨看舟前落花,戏为新句》 江上人家桃树枝,春寒细雨入疏篱。 影遭碧水潜勾引,风妒红花却倒吹。 吹花困懒旁舟楫,水光风力俱相怯。 赤僧轻薄遮入怀,珍重分明不来接。 湿久飞迟半欲高,萦沙惹草细于毛。 蜜蜂蝴喋生情性,偷眼晴蜓避百劳。 ——唐·白居易:《晚桃花》 一要红桃桠拂池,竹遮松荫晚开时。 非因斜日无由见,不是闲人岂得知? 寒地生材遗较易,贫家养女嫁常迟。 春深欲落谁怜惜,白侍郎来折一枝。 四月九日